*****

ΚΑΝΟΝΙΣΜΟΣ (ΕΟΚ) αριθ. 2102/90 ΤΗΣ ΕΠΙΤΡΟΠΗΣ

της 23ης Ιουλίου 1990

για λεπτομέρειες εφεαρμογής της δηλώσεως συγκομιδής εσπεριδοειδών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1193/90 (2), και ιδίως το άρθρο 19γ, παράγραφος 2,

Εκτιμώντας:

ότι το άρθρο 19γ παράγραφος 1 του κανονισμού (ΕΟΚ) αριθ. 1035/72 προβλέπει ότι οι παραγωγοί που παράγουν εσπεριδοειδή στο κοινοτικό έδαφος πραγματοποιούν, για κάθε περίοδο εμπορίας, δήλωση των ποσοτήτων εσπεριδοειδών που συγκομίσθηκαν στην εκμετάλλευσή τους·

ότι είναι αναγκαίο να εξασφαλισθεί ελάχιστη ομοιογένεια των δηλώσεων συγκομιδής εσπεριδοειδών στην Κοινότητα καθορίζοντας την έκταση και τα βασικά στοιχεία του περιεχομένου τους·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Κατά την έννοια του άρθρου 19γ του κανονισμού (ΕΟΚ) αριθ. 1035/72, ως «παραγωγός εσπεριδοειδών» νοούνται τα φυσικά ή νομικά πρόσωπα που παράγουν εσπεριδοειδή στο κοινοτικό έδαφος.

2. Κατά την έννοια του παρόντος κανονισμού νοούνται ως:

- «εσπεριδοειδή» κάθε νωπό προϊόν που υπάγεται στον κωδικό ΣΟ 0805,

- «εκμετάλλευση» κάθε τεχνοοικονομική μονάδα που υπόκειται σε ενιαία διαχείριση και παράγει γεωργικά προϊόντα.

- «διοικητική μονάδα» οι «νομοί» στην Ελλάδα, τα «departements» στη Γαλλία, οι «provincias» στην Ισπανία, «provincia» στην Ιταλία και «grupos de concelhos» στη Πορτογαλία

Άρθρο 2

1. Κάθε παραγωγός εσπεριδοειδών κάνει δήλωση συγκομιδής εσπεριδοειδών κατά την ένοια του άρθρου 19γ του κανονισμού (ΕΟΚ) αριθ. 1035/72 για καθεμία από τις εκμεταλλεύσεις του.

2. Απαλλάσσονται από τις δηλώσεως συγκομιδής εσπεριδοειδών οι παραγωγοί εσπεριδοειδών των οποίων η εκμετάλλευση περιλαμβάνει έκταση εσπεριδοειδών μικρότερη από 5 ares.

Άρθρο 3

1. Η δήλωση συγκομιδής εσπεριδοειδών υποβάλλεται το αργότερο την 1η Σεπτεμβρίου κάθε έτους και, για το 1990, το αργότερο την 1η Νοεμβρίου, στις αρμόδιες αρχές. Αφορά τις συγκομισθείσες ποσότητες:

- για τα λεμόνια, την 1η Ιουνίου του προηγουμένου έτους έως τις 31 Μαΐου του τρέχοντος έτους,

- για τα άλλα εσπεριδοειδή, από την 1η Οκτωβρίου του προηγουμένου έτους.

2. Η δήλωση συγκομιδής εσπεριδοειδών περιλαμβάνει τουλάχιστον τις ακόλουθες πληροφορίες:

α) το επώνυμο, τα ονόματα, ενδεχομένως και την εταιρική επωνυμία, την διεύθυνση και την υπογραφή του παραγωγού καθώς και, εάν υπάρχει, την επωνυμία και την διεύθυνση της οργανώσεως παραγωγών στην οποία είναι μέλος·

β) το όνομα και, ενδεχομένως, τη διεύθυνση της εν λόγω εκμεταλλεύσεως·

γ) την έκταση που έχει φυτευθεί με εσπεριδοειδή σε εκτάρια και σε ares και σε αριθμό δένδρων, καθώς και για κάθε συγκεκριμένο τεμάχιο, την κτηματολογική αναφορά και τη διοικητική ενότητα στην οποία βρίσκεται·

δ) την έκταση και τον αριθμό των δένδρων που βρίσκονται σε παραγωγή·

ε) την ποσότητα των συγκομισθέντων εσπεριδοειδών σε χιλιόγραμμα·

στ) στην περίπτωση που το σύνολο ή μέρος της παραγωγής των εσπεριδοειδών διατίθεται στο εμπόριο «επί του δένδρου» το επώνυμο, τα ονόματα και, ενδεχομένως, την εταιρική επωνυμία και τη διεύθυνση του ή των αγοραστών.

Οι προαναφερόμενες πληροφορίες στα στοιχεία γ) και ε) πρέπει να κατανέμονται ανά προϊόν και ανά ποικιλία σύμφωνα με την ονοματολογία που περιλαμβάνεται στο παράρτημα Ι.

Άρθρο 4

1. Τα κράτη μέλη καθορίζουν τα υποδείγματα των εντύπων της δηλώσεως συγκομιδής εσπεριδοειδών και εξασφαλίζουν ότι τα έντυπα αυτά περιλαμβάνουν τουλάχιστον τα στοιχεία που περιλαμβάνονται στο άρθρο 3 παράγραφος 2.

2. Τα κράτη μέλη εγκρίνουν όλα τα μέτρα ελέγχων που είναι χρήσιμα για να εξακριβωθεί η ακρίβεια των δηλώσεων συγκομιδής εσπεριδοειδών. Πληροφορούν την Επιτροπή σχετικά με τα μέτρα αυτά.

3. Τα κράτη μέλη εξασφαλίζουν την επεξεργασία με υπολογιστή των στοιχείων που περιέχονται στις δηλώσεις συγκομιδής εσπεριδοειδών.

Άρθρο 5

1. Το αργότερο στις 30 Νοεμβρίου κάθε έτους, τα κράτη μέλη διαβιβάζουν στην Επιτροπή τη συνολική έκταση που έχει φυτευθεί με εσπεριδοειδή, το συνολικό αριθμό των δένδρων που βρίσκονται σε παραγωγή και τη συνολική ποσότητα των συγκομισθέντων εσπεριδοειδών. Οι πληροφορίες αυτές κατανέμονται κατά περιοχή, καθώς και κατά προϊόν και κατά ποικιλία ανάλογα με την ονοματολογία που περιλαμβάνεται στο παράρτημα.

2. Με την επιφύλαξη της παραγράφου 1, η Επιτροπή μπορεί να καθορίσει, μετά από συμφωνία με τα ενδιαφερόμενα κράτη μέλη, τις λεπτομέρειες μηχανογραφημένης διαβιβάσεως των πληροφοριών που αναφέρονται στο άρθρο 3 παράγραφος 2.

3. Σε περίπτωση εφαρμογής της παραγράφου 2, η Επιτροπή εξασφαλίζει τον εμπιστευτικό χαρακτήρα των πληροφοριών που θα της διαβιβαστούν και εγγυάται σε κάθε κράτος μέλος την πρόσβαση σε όλες τις πληροφορίες όσον αφορά τους παραγωγούς αυτού του κράτους μέλους.

Άρθρο 6

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Ιουλίου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 118 της 20. 5. 1972, σ. 1.

(2) ΕΕ αριθ. L 119 της 11. 5. 1990, σ. 43.

ΠΑΡΑΡΤΗΜΑ

Ονοματολογία των εσπεριδοειδών για τη δήλωση συγκομιδής

I. Πορτοκάλια

1. Πορτοκάλια γλυκά:

- navels

- blondes:

- blonde commune

- Shamouti

- Valencia Late

- άλλα

- Σανγκουΐνια:

- Sanguines commune

- Sanguinello

- Moro

- Tarocco

- άλλα

2. Πορτοκάλια πικρά

ΙΙ. Μικρά εσπεριδοειδή

1. Μανταρίνια

2. Clementines

3. Satsumas

4. Άλλα παρόμοια υβρίδια εσπεριδοειδών

ΙΙΙ. Λεμόνια και γλυκολέμονα

1. Λεμόνια Primofiore

2. Λεμόνια Verna

3. Άλλοι τύποι λεμονιών

4. Γλυκολέμονα

IV. Φράπες και γκρέιπ φρουτ

1. Φράπες

2. Γκρέιπ φρουτ:

- με λευκή σάρκα

- με ερυθρωπή ή ερυθρά σάρκα

V. Άλλα εσπεριδοειδή